Oalgejohka

Oalgejohka er ei elv i Karasjok kommune i Finnmark. Den er ei sideelv til Karasjohka, og er 12,3 kilometer lang.

Elva har utspring fra et tjern på fjellet Stuorra Guorpmet. Herfra renner elva, som her kalles Buollánája, mot sør til den lille innsjøen Guhkesjávri, hvor flere andre bekker samles. Fra Guhkesjávri renner Oalgejohka mot sørøst gjennom en skogkledt dal. Den munner ut i Karasjohka rundt en kilometer øst for tettstedet Karasjok.

Europavei 6 følger vassdraget fra Guhkesjávri til Karasjok. I nedre del renner elva langs østsiden av bebyggelsen i tettstedet.

Referanser 

Elver i Karasjok
Karasjohkavassdraget